আর. কে. নারায়ণ
আর. কে. নারায়ণ (১০ অক্টোবর, ১৯০৬ – ১৩ মে, ২০০১) ছিলেন একজন ভারতীয় লেখক। কাল্পনিক দক্ষিণ ভারতীয় শহর মালগুডির পটভূমিকায় লেখা তাঁর রচনাগুলির জন্য তিনি সর্বাধিক পরিচিত। তাঁর পুরো নামটি হল রাসীপুরম কৃষ্ণস্বামী আইয়ার নারায়ণস্বামী। ইংরেজি ভাষায় ভারতীয় সাহিত্যের প্রথম যুগের তিন জন পুরোধা ব্যক্তিত্বের অন্যতম ছিলেন নারায়ণ (অন্য দুজন ছিলেন মুল্‌ক রাজ আনন্দ ও রাজা রাও)। তাঁরাই এই সাহিত্যকে বিশ্বে সুপরিচিত করে তুলেছিলেন।
দেবেশ রায়
দেবেশ রায় (জন্ম ১৭ ডিসেম্বর, ১৯৩৬) একজন বাঙালি ভারতীয় সাহিত্যিক। জন্ম অধুনা বাংলাদেশ রাষ্ট্রের পাবনা জেলার বাগমারা গ্রামে। ১৯৭৯ সাল থেকে তিনি এক দশক "পরিচয়" পত্রিকা সম্পাদনা করেন। তাঁর প্রথম উপন্যাস "যযাতি"। তাঁর উল্লেখযোগ্য উপন্যাসগুলি হল: "মানুষ খুন করে কেন" (১৯৭৬), "মফস্বলী বৃত্তান্ত" (১৯৮০), "সময় অসময়ের বৃত্তান্ত" (১৯৯৩), "তিস্তা পাড়ের বৃত্তান্ত" (১৯৮৮), "লগন গান্ধার" (১৯৯৫) ইত্যাদি।